Diari Oficial de la Generalitat Valenciana


Sumari del DOGV 8007, del 24-03-2017 (2017/2425)

RESOLUCIÓ de 10 de març de 2017, de la directora general de Farmàcia i Productes Sanitaris, per mitjà de la qual s'accepta la sol·licitud de tancament voluntari de la farmaciola permanent, formulada per Javier Ferreres Boix, i s'inicia un nou procediment de vinculació d'una farmaciola permanent en la zona Els Monestirs, del municipi de Sagunt.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2425


Data del document
:   10-03-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 10 de març de 2017, de la directora general de Farmàcia i Productes Sanitaris, per mitjà de la qual s'accepta la sol·licitud de tancament voluntari de la farmaciola permanent, formulada per Javier Ferreres Boix, i s'inicia un nou procediment de vinculació d'una farmaciola permanent en la zona Els Monestirs, del municipi de Sagunt. [2017/2425]  
Vista la sol·licitud de tancament voluntari de la farmaciola d'apotecari permanent en la zona dels Monestirs del municipi de Sagunt, formulada per Javier Ferreres Boix, farmacèutic titular de l'oficina de farmàcia núm. V-1100-F, sítia a c/ Castelló, 3, del municipi de la Pobla de Farnals.  
Considerant que el tancament de la farmaciola el sol·licita voluntàriament el farmacèutic responsable al·legant circumstàncies personals sobrevingudes.  
Considerant que el tancament voluntari de la farmaciola no haurà de produir-se abans del 27 d'abril de 2017, d'acord amb el que disposa l'article 8 de l'Ordre d'1 de juny de 2000, data a partir de la qual podrà reobrir-se per part del farmacèutic titular de la nova oficina de farmàcia a què es vincule.  
Considerant que es compleix el que estableix l'article 8.1 de l'Ordre d'1 de juny de 2000, de la Conselleria de Sanitat, per la qual es regulen les farmacioles d'apotecari de la Comunitat Valenciana, i d'acord amb el que estableix l'article 6, de l'esmentada ordre, resolc:  
Acceptar la sol·licitud de tancament voluntari i iniciar un nou procediment de vinculació de la farmaciola d'apotecari permanent en la zona dels Monestirs del municipi de Sagunt, amb les indicacions següents:  
  
L'Ajuntament de Sagunt no ofereix cap local per a la ubicació de la farmaciola.  
Hi ha a la zona dels Monestirs una població de 228 habitants censats.  
El mínim d'assistència és de 10 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la mateixa zona farmacèutica núm. 19 d'Alacant i contigus interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà de la present publicació, la instància, segons el model establit de l'annex de l'Ordre d'1 de juny de 2000, de la Conselleria de Sanitat, juntament amb la documentació determinada en l'article 6.2 de l'esmentada ordre, i també el mesurament de la distància entre l'oficina de farmàcia i el local proposat per a l'obertura de la farmaciola i si és el cas, l'acreditació de la condició de farmàcia de viabilitat econòmica compromesa (VEC).  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, c/ Misser Mascó, 31, de València, o en qualssevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions públiques.  
  
València, 10 de març de 2017.- La directora general de Farmàcia i Productes Sanitaris: Patricia Lacruz Gimeno.